पानी सप्लाई के लिए 300 रुपए रोज के िकराए पर नपा ने लिया निजी ट्यूबवेल
शहर में जल सप्लाई की स्थिति बिगड़ने लगी है। मार्च के पहले सप्ताह में ही शहर में जलस्रोत साथ छोड़ने लगे हैं। हालत यहां तक पहुंच गई की शहरवासियों को दो जून का पानी मुहैया करा पाना नगरपालिका को मुश्किल हो रहा है। इसके लिए ट्यूबवेलों में 100-100 फीट पाइप लाइन बढ़ाना पड़ रही है। वहीं शहर के आधे हैंडपंप भी सूख चुके हैं।
इसके लिए नगरपालिका को निजी ट्यूबवेल किराए पर पर लेना पड़े हैं। नगरपालिका शहर में करीब 40 ट्यूबवेल से पानी की सप्लार्इ करती है। इन सभी में पानी की कमी आ गई है। इसके चलते शहरवासियों को पानी की कमी से परेशानी उठाना पड़ रही है। शहर के ताजपुर महल,गोपालपुर,माना फिल्टर प्लांट,विजया बैंक के पीछे के क्षेत्र के ट्यूबवेल सूख चुके हैं।
टैंकरों से पानी सप्लाई शुरू: पानी की कमी की पूर्ति के लिए पहले नपा अकेले ताजपुर महल में ही टैंकर से पानी सप्लाई कर रही थी। अब वार्ड 12 झुग्गी बस्ती,कलेक्टोरेट के पीछे,ईदगाह के पास जलस्रोत सूख जाने के कारण वहां ट्यूबवेल से पानी सप्लाई की जा रही है।
शहर के 156 हैंडपंपों में से 75 से नहीं आ रहा पानी
शहर में आधे से अधिक हैंडपंप सूख चुके हैं। शहर में करीब 156 हैंडपंप हैं। इनमें से करीब 75 से अधिक हैड़पंपों ने पानी देना बंद कर दिया है। ऐसे में जो लोग इनसे अपनी जरूरत का पानी लेते थे, उन्हें परेशान होना पड़ रहा है।
चार ट्यूबवेल से हो रही पानी सप्लाई, एक सूखा
नगरपालिका ने जलापूर्ति के लिए शहर में निजी ट्यूबवेलों को किराए पर लेना शुरू कर दिया है। ताजपुर महल में एक किसान का निजी बोर नगरपालिका ने 300 रुपए प्रतिदिन के किराए से लिया है। इसके लिए 300 रुपए प्रति दिन के हिसाब से नगरपालिका किसान को राशि का भुगतान कर रही है। इसके अलावा माना इंटेकवेल पर पानी की सप्लाई चार ट्यूबवेल से की जाती है। इनमें से एक बोर सूख चुका है। इसके चलते पास के किसान से 6हजार रुपए महीने के हिसाब से ट्यूबवेल से पानी लिया जा रहा है। गोपालपुर के एक किसान मनोज कुमार ने मात्र बिजली बिल जमा कराने के शर्त पर अपना ट्यूबवेल नगरपालिका को पानी की सप्लाई के लिए उपलब्ध कराया है।
कर रहे हैं व्यवस्था
हलाली का पानी शहर में आने के बाद पानी की समस्या पूरी तरह से हल हो जाएगी। हम आए दिन हलाली पहुंचकर किसानों से बिजली के पोल लगाने में उनसे सहयोग मांग रहे हैं, जिससे जल्दी बिजली के खंभे लगाए जा सकें। ट्यूबवेल में पाइप बढ़ाए जा रहे हैं। निजी ट्यूबवेल किराए पर भी लिए जा रहे हैं। जमना सेन नपाध्यक्ष नगरपालिका रायसेन
हो रही परेशानी
पानी के लिए काफी परेशान होना पड़ रहा है। हैंडपंप सूख चुके हैं। टैंकर आते है लेकिन कभी पानी मिल पाता है तो कभी नहीं। इसके अलावा टैंकर पर भीड़ जमा हो जाती है इससे भी बमुश्किल पानी मिल पाता है। क्रांतिबाई ताजपुर रायसेन
पानी की कमी से परेशानी शुरु हो गई है दिन में एक बार ही नल आते हैं। वह भी अब कम दबाव से आ रहें और समय भी 4 से बढ़ाकर शाम 6 बजे का कर दिया। कम पानी आने से बमुश्किल पूर्ति हो पा रही है। अभिषेक यादव,शिवोम नगर रायसेन
गर्मी की शुरुआत के साथ पानी की समस्या हुई शुरु।
5800 नल कनेक्शन शहर में
5353 नल घरेलू नल कनेक्शन है
40 नल कनेक्शन कमर्शियल
156 हैंडपंप है शहर में
75 हैंडपंप सूखे हैं शहर में
नपा के ट्यूबवेलों का 100 फीट जलस्तर गिरा, 75 हैंडपंप भी बंद
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva mag_Deva mag_Deva hin_Deva